Kepa Arrizabalaga

Kepa Arrizabalaga Revuelta (* 3. október 1994, Ondarroa) je španielsky profesionálny futbalový brankár, ktorý chytá za španielsky klub Real Madrid. Do klubu prišiel na hosťovanie z Chelsea. Kepa taktiež reprezentuje španielsky národný tím. Patrí medzi odchovancov baskického klubu Athletic Bilbao.

 Klubová kariéra 
Pre Kepu bola prelomová sezóna 2016/17, kedy sa ujal role brankárskej jednotky v Athletic Bilbao. Svoje výkony si podržal aj v ďalšej sezóne 2017/18, v priebehu ktorej predĺžil kontrakt do leta 2020. V tomto období o neho prejavil záujem španielsky gigant Real Madrid, ktorý hľadal náhradu za Keylora Navasa.

V lete roku 2018 prestúpil do Chelsea za čiastku 71,6 milióna libier a stal sa najdrahším brankárom futbalovej histórie.

V sezóne 2018/19 se ocitol v anglické Premier League a pod trénerom Mauriziom Sarrim odchytal 36 z 38 ligových zápasov. Ostatné dva zápasy odchytal jeho kolega Willy Caballero.

Počas januárového vonkajšieho zápasu s AFC Bournemouth inkasoval 4 góly, o dva týždne neskôr dostal šesť gólov od Citizens. Celkovo si v lige pripísal 14 čistých kont, dostal celkovo 39 gólov a podieľal sa na tom, že mala Chelsea tretiu najlepšiu obranu za vedúcou dvojicou Manchester City – Liverpool.

Počas finálového zápasu s Manchesterom City chytal Kepa od úvodnej minúty, zápas skončil v normálnom hracom čase 0:0 a nerozhodlo ani predĺženie. V závere predĺženia bol Kepa ošetrovaný. Tréner Sarri hodlal Kepu striedať a vyslať do hry brankársku dvojku Caballera, ktorý predtým pôsobil u Citizens, Kepa však striedanie odmietol a ani spoluhráči a rozhodcovia na tom nič nezmenili. Kepa teda na ihrisku zostal aj na penaltový rozstrel, počas ktorého síce zneškodnil prvú penaltu Saného ale Chelsea napokon prehrala 3:4. Kepa dostal od klubu pokutu – prišiel o týždenný plat a jeden zápas si odsedel na lavičke.

Pod novým trénerom Frankom Lampardom si udržal post jednotky a nastúpil do prvého zápasu novej sezóny Premier League, počas ktorého inkasoval štyri góly od Manchestru United.

V auguste roku 2023 odišiel na ročné hosťovanie do Realu Madrid. Vedenie španielskeho celku sa rozhodlo pre tento krok z dôvodu, že ich jednotka Thibaut Courtois si privodil zranenie kolena a na niekoľko mesiacov by tak nebol k dispozícii. Kepa s týmto návrhom súhlasil a na jednu sezónu sa tak vrátil do jeho rodnej krajiny. Späť do Chelsea sa vráti po konci sezóny v roku 2024.

 Úspechy 

 Chelsea

 Európska liga UEFA : 2018/19

 EFL Cup: 2018/19
 Liga majstrov UEFA: 2020/21
Real Madrid

 La Liga: 2023/24
 Supercopa de España: 2024
 Liga majstrov UEFA: 2023/24

Španielsko

 Liga národov UEFA: 2022/23

Individuálne
 Európska liga - jedenástka sezóny : 2018/19
 Premier League zákrok mesiaca: Október 2022

 Referencie 

 Iné projekty 

 Externé odkazy 
Kepa Arrizabalaga - Profil na oficiálnej stránke Realu Madrid
Kepa Arrizabalaga - Soccerway
Kepa Arrizabalaga - Transfermarkt

 Zdroj 

Kategória:Španielski futbalisti
Kategória:Futbaloví brankári
Kategória:Hráči Chelsea FC
Kategória:Hráči Real Valladolid
Kategória:Hráči Real Madrid CF
Kategória:Hráči Athletic Bilbao
Kategória:Hráči v La Lige
Kategória:Hráči FA Premier League
Kategória:Hráči Majstrovstiev sveta vo futbale 2018
Kategória:Víťazi Ligy majstrov UEFA